Podmienky pri podávaní žiadostí o odkázanosti na sociálnu službu:

v zmysle § 92 ods. 1 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov sa posúdenie žiadosti o odkázanosti na sociálnu službu začína na základe podania písomnej žiadosti.
Žiadosť o posúdenie odkázanosti na sociálnu službu v zariadení pre seniorov,             na sociálnu službu v zariadení opatrovateľskej služby, na denný stacionár, na opatrovateľskú službu, na prepravnú službu, sa v zmysle § 92 ods. 2 podáva obci podľa miesta trvalého pobytu fyzickej osoby, v ktorej sa odkázanosť posudzuje (§ 92 ods. 4). 

Postup pri podávaní Žiadosti o posúdenie odkázanosti na sociálnu službu a posudzovanie odkázanosti na sociálnu službu:

1)	Občania s trvalým pobytom v Mestskej časti Bratislava – Rača (Rača, Krasňany, Východné) podávajú Žiadosť o posúdenie odkázanosti na sociálnu službu (zariadenie pre seniorov, zariadenie opatrovateľskej služby, denný stacionár, opatrovateľská služba, prepravná služba) na adresu Miestneho úradu Bratislava – Rača, Kubačova 21, 831 06 Bratislava, oddelenie pre sociálne veci, kultúru a šport. 
2)	Nevyhnutnou súčasťou Žiadosti o posúdenie odkázanosti na sociálnu službu je  vyjadrenie lekára o nepriaznivom zdravotnom stave žiadateľa na sociálnu službu.
3)	Po doručení Žiadosti o posúdenie odkázanosti na sociálnu službu Miestny úrad Bratislava – Rača (príslušný orgán) vykoná sociálnu a lekársku posudkovú činnosť.  Po vypracovaní sociálneho posudku a lekárskeho posudku príslušný orgán vyhotoví Posudok o odkázanosti na sociálnu službu, ktorého súčasťou je:
a)	stupeň odkázanosti na pomoc inej fyzickej osoby,
b)	počet dosiahnutých bodov,
c)	návrh druhu sociálnej služby,
d)	termín opätovného posúdenia zdravotného stavu, ak ho posudkový lekár určí.  
4)	Miestny úrad vystaví Rozhodnutie o odkázanosti na sociálnu službu, že fyzická osoba sa považuje za odkázanú na sociálnu službu. 

Postup pri podávaní Žiadosti o uzatvorenie  zmluvy o poskytovaní sociálnej  služby:

1)	Fyzická osoba, ktorá žiada o uzatvorenie zmluvy o poskytovaní sociálnej služby (opatrovateľská služba), musí mať právoplatné Rozhodnutie o odkázanosti na sociálnu službu, ktoré predloží na Miestny úrad Bratislava – Rača, Kubačova 21, Bratislava, oddelenie pre sociálne veci, kultúru a šport. 
2)	K Žiadosti o uzatvorenie zmluvy o poskytovaní sociálnej služby priloží:
a)	výmer o dôchodku žiadateľa a spoločne posudzovaných osôb,
b)	vyhlásenie o majetku fyzickej osoby na účely platenia úhrady za sociálnu službu, úradne overené.